
Parlement  le  lundy  ij.  Mars  ij97* 
t audience  tenantes  lettres  de frouijïon 

far  le  Roy  à monsieur  le  Prince > 


Ioys  Dolle  adid. 


Essievr s,  Ceuxqui  font 
honnorez  des  principaux  offi- 
ces & plus  importantes  char- 
ges de  ceft  Eftatjfontdefireux 
de  paroiftre  en  ce  grâd  theatre, 
afin  quepublians  la  nobleffe  de  leurs  mai- 
fons,&  les  feruices  qu  ils  ont  faids,on  puiffe 
congnoiftre  qu’ils  ont  bien  mérité  leiuge- 
ment  du  Roy , qui  a couronné  leur  vertu. 
Il  neft  pas  neceffaire  à monfieur  le  Prince 
d’y  venir  pour  ce  fujet  : Car  fon  extra&ion 
efi  trop  illuftre,  pour  auoir  befoinde  ceftc 
monftre;  &:  fa  vertu, qui  eft  encore  en  fleur. 

ne  fe  peut  vanter  d’auoir  produit  de  fi  beaux 
fruits.Mais  il  a defiré  ce  iour,pour  faire  voir 
à cous  la  finguliere  affeétiS  que  luy  porte  le 
Roy,  lequel  ayant  veu  que  fa  vertu  deuâçoic 
les  faifons  de  la  nature, a voulu  preuenir  fon 
âge,  enl’honnorant  du  Gouuernement  de 
Guyenne , qui  cil  l’vn  des  plus  beaux  & plus 
grans  de  ce  Royaume, & qui  eft  grâdement 
accreu  par  le  mérité  de  fon  dernier  poifef- 
fèur.  Les  poëtes  veritablemét  ont  b5ne  grâ- 
ce, quand  fous  le  voile  des  fables  ils  cachent 
les  plus  beaux  fecrets  de  leurs  obferuations. 
I ls  difent  que  les  enfans  des  Dieux  ne  croif- 
fent  point  par  les  reuolutions  de  plufieurs 
années , comme  les  hommes  mortels  : mais 
que  dés  leur  naiflânce  ils  touchét  le  fommet 
de  leur  perfe&ion.  Ils  ont  voulu  figurer  l’ex- 
cellence  du  naturel  des  Princes  (qu’ils  nom- 
ment les  nourriçons  des  Dieux)qui  fontgui- 
dez  d’vn  Ange  fi  puiflfant, qu’en  leur  enfance 
il  n’y  a rien  de  faible , ny  de  petit  : mais  font 
voir  dés  leurs  premiers  ans,  qu’ils  font  en- 
gendrez Capitaines  & deftinez  à comman- 
der. Ainfi  Hercule  deftruifoit  les  monftres 
dans  le  berceau  : & fes  tendres  mains  qui  fe 
laifloient  enueloper,eftoiet  aflez fortes  pour 
eftouffer  des  ferpens  venimeux.  Ainfi  le 


feul  Alexandre , encore  enfant , manioit  Sc 
remettoit  à plaifir  ce  genereux  Bucephal, 
ce  cheual  indomté,  que  tous  les  Efcuyers 
de  Ion  peren  ofoyent  approcher.  Ceux  que 
la  pénible  vertu  nourrit  & façonne  félonies 
progrez  ordinaires,  font  contraints  de  faire 
leur  appretiffageauec  beaucoup  de  fatigue, 
&:  d’acquérir  la  fcience  de  commander  en 
obeilfant.  L’heur  de  ce  grand  Romain , qui 
difoit  n’auoir  efté  à la  guerre  que  fous  foy- 
mefme,  eft  vn  rare  chef-  d’œuure  de  nature. 
Mais  il  faut  aduoüer  que  les  Princes  ont? 
quelque  prerogatiuefurles  autres.  Les  gra- 
des vertus  naiflentauec  eux  : &;  (comme  vn 
ancien  difoit  ) le  folcil  ne  les  voit  point  plus 
toft  hommes  que  Roys  ou  Gouuerneurs. 
C’eft  pourquoy  Pindare  parlant  des  enfans 
de  Pelops/eigneur  d’vne  partie  de  la  Grece, 
dit  que  fa  femme  luy  enfanta  fîx 

Guide-peuples:  leur  attribuant  fort  propre- 
ment ce  nom  dés  leiourdeleurnatiuité,par 
ce  qu’ils  eftoyent  enfans  de  Roy.  S’il  eftoit 
donc  befoin  de  toucher  les  raifons  qui  ont 
meu  le  Roy  de  commettre  ce  Gouuerne- 
ment  à moniteur  le  Prince,il  fuffiroit  de  dire 
qu’en  fa  ieunelfe  il  a eu  affez  de  fujet  de  l’hS- 
norer  de  celle  charge, puis  qu’il  eft  le  pre- 

mier  Prince  de  fô  fang.  Ceft  en  vn  feul  mot 
Je  combler  d’honneur  &;  de  mérité  en  luy 
donnant  ce  tiltreeminent.  Car  comme  di- 
foit  le  Roy  Porus,  le  nom  de  Royal  com- 
ptènd  tout  ce  qui  eftdegrâd  & d excellent 
entre  les  hommes. le  n’cn  diray  donc  que  ce 
feul  mot,&ne  me  hazarderay  point  d’entrer 
en  la  louange  de  fa  maifon , parce  que  ie  n’y 
puis  atteindre  que  du  penfer , ny  l’honnorer 
dignement  que  par  mon  filence . Ceux  qui 
entroient  dans  le  lieu  où  l’Empereur  Augu- 
fte  eftoit  nay , fe  trouuoient  faifis  d’vne  fou- 
daine  horreur  fils  n’y  alloient  reuerêment: 
le  craindroy  le  mefme  danger,  fi  ie  touchoy 
celle  corde  mal  à propos.  Il  n’eftoit  permis 
qu  a Lyfippus  de  tailler  l’image  d’Alexadre: 
Ceft  ouurage  eft  fans  coparaifon  plus  grand 
& plus  difficile,où  chacü  n’a  pas  loy  de  met- 
tre la  main.  le  ne  toucheray  point  aulli  Ion 
origine  maternelle,  bien  que  la  nobleftè  du 
fang  de  laTrimoille  m’en  peut  fournir  vn  ri- 
che difeours  : &que  la  valeur  d’Audebert, 
d’Imbaut,de  Guillaume, de  Loys  de  la  Tri- 
moille , & de  tat  de  valeureux  feigneurs  qui 
de  pere  en  fils  ont  tenu  celle  maifon  depuis 
quatre  cens  ans  & plus  , mérité  bien  ceft: 
fionneur.  Mais  pour  dire  vray,lafplendeur 

de  cefte  famille  eft  icy  obfcurcie  par  vne 
plus  grandeclairté  qui  fe réfléchit  fur  elle. 
Et  tout  ainfi  que  les  riuieres  quifedefchar- 
gent  dans  la  mer  ne  l’accroiflen  t point, mais 
au  contraire  à l’abord  elles  f enflent  grande- 
mét  par  fon  reflux:  Ainfi  madame  Charlote 
Catherine  de  la  Trimoille  eftant  entree  en 
lamaifon  de  Bourbon,  qui  eft  vne  merde 
noblefle,elle  a communiqué  l’honneur  de 
cefte  alliance  à la  Tienne, qui  n’euft  iamais 
plus  grand  heur  que  d’attoucher  de  fi  près 
vn  premier  Prince  du  fang.  On  dit  qu’vnc 
dame  Romaine  monftroit  plufieurs  bagues 
& pierreries  de  grand  prix  à Corneliamere 
des  Gracchus,rinuican  t de  luy  faire  voir  fon 
cabinet:  fur  quoy  elle  diffimulaiufques  à ce 
que  fos  deux  fils  reuindrent  des  exercices 
alors,  Voila  (dit-elle)  mes  pierreries:  Lefpe- 
rance  de  mes  enfans  m’eft  vne  plus  belle  pa- 
rure, que  tout  ce  que  vous  m auez  monftré. 
Le  fubiet  que  nous  traidons,  nous  inuite 
aflezde  dire  quelque  chofo  à l’honneur  de 
cefte  Princefle,&dela  parer  des  antiques 
ornemens  de  fa  nobleffe  : mais  elle  ne  penfe 
point  que  la  gloire  de  nos  predeceifeursfoit 
vrayement  noftre,  & ne  veut  rien  emprun- 
ter: elle  melprife  encore  toutes  les  vanités 

qui  rauiflent  les  yeux  8c  lefprit  des  femmes. 
Monfieur  fon  fils  eft  fon  feul  ornement  8c 
fon  plaifir , il  iuy  tient  lieu  d’vn  grand  &:  ri- 
che diamant  qu  elle  prend  peine  de  polir,  &: 
d’embellir  d’vne  plus  rare  beauté,  à fin  de  le 
rendre  de  plus  en  plus  agréable  au  Roy,  & 
vtile  à celle  cour5ne,qui  eft  la  fin  de  fon  de- 
fir.Mais  en  ce  foin  qu  elle  prend  de  luy,quel 
plaifir  ce  Iuy  eft  de  voir  profiter  à l’oeil  celle 
ieune  plante5qui  le  trouuât  en  vne  terre  fer- 
tile pouffe  aufli  toft  du  fruid  que  de  la  fleur? 
Vous  ne  voyez  rien  de  puerile  en  Iuy  que  le 
vilàge , fes  paroles  font  défia  viriles , fa  con- 
tenance graue , fon  iugement  meur  : ce  qui 
eftneantmoins  affaifonné  d’vne  admirable 
douceur.  De  forte  que  nous  Iuy  pouuons 
iullement  attribuer  l’eloge  qu’vn  an  cien  au- 
theur  donnoit  au  ieune  Gordien , lequel  il 
difoit  eftre  beau,  aimable,  agréable , fage  8c 
aduifé,&:  tellement  accomply  que  l’âge  feul 
defailloit  à la  iufte  grandeur.  On  efcrit  que 
les  AmbalTadeurs  du  Roy  de  Perfe  eftâs  ve- 
nus en  la  Cour  de  Philippesde  Macedoine 
y trouuerent  Alexandre  lors  ieune , qui  les 
recueillit  en  labfênce  de  fon  pere  : 8c  ne  les 
entretint  pas  des  propos  de  fon  âge,  mais 
leur  feit  des  fages  refponfes,  8c  leur  propolà 

des  queftions dVn  iugemenc  fi  folide , qu’il 
les  rauit  en  admiration.  Monfieur  le  Prince 
rend  ordinairement vn  pareil  tefmoignage 
dcluy  :car  toutes  Tes  adions  font  défia  fi  fè- 
rieufes,que  comme  on  difoit  de l'Empereur 
Valerian  qu’il  eftoit  Cenfeur  dés  fa  ieunefle, 
on  peut  dire  de  ceftuy-cy  que  dés  fon  en- 
fance il  eft  Capitaine,  5c  capable  de  tout  cc 
qu’il  plaira  au  Roy  luy  commander. 

Mais  5c  recognoiffons  maintenant  cobien 
la  prouidence  de  Dieu  l’affifte  vifiblement: 
Celle  belle  monftre  de  vertu  eftoit  en  dan** 
ger  de  croupir  en  terre -,  fi  elle  n’euft  trou- 
uéde  lappuy  pour  fe  haufler:  aufli  ne  luy 
a~il  point  manqué , 5c  en  cela  nous  iugeons 
qu’il  y a du  myftere  «nia  fortune,  & que 
Dieu  la  referué  pour  fenferuir.  Tout  le 
monde  a veu  qu’il  l’a  preferué  de  mille  pé- 
rils, qui  le  menaçoientdésle  iour  de  fanait 
face, quil  la  couuert  del’ombre  de  fon  aile* 
qu’il  l’a  conduit  par  la  main  au  trauers  de 
tant  de  difficultez,pourle  configner  entre 
les  bras  du  Roy , comme  en  vn  port  bien 
aflfeuré.  Les  fables  difènt  que  Hercule  eftoit 
fils  de  lupiter,  mais  que  ce  nonobftant  il 
n’euft  point  efté  déifié, fil  n’euft  fuccé  da 
laid  de  lunon  (c’eft  la  deeffe  des  honneurs.) 

Nous  pouvions  dire  hardiment  quencore 
que  ce  Prince  foit  iflu  de  fi  grâd  lieu, fi  neuft 
il  que  bien  difficilement  furmonté  les  ma- 
lignes oppqfitions  de  fon  horofeope , fi  le 
bénin  afped  du  Roy  ne  luy  eufl:  efté  fauora- 
ble,  & fil  ne  luy  eufl:  faid  fuccer  ce  laid 
d’honneur, comme  il  a fi  liberalemét,qu  il  a 
^oulu  moftrer  que  la  bien-vueillance  eftoic 
toutepublique,en  ce  qu’il  déclaré  par  les  let- 
-tres  de  çe.  Gquuerncment  qu’il  l’appelle  à 
.cefte  charge  apres  lûy,c6me  ayant  vn  grand 
intereft  à Ja  çonferuation  dp'cefl:  Eftat.  Il 
y auoirdçs  fontaines  en  Pierlè , dont  nul  ne 
beuuoitquç  lé  Roy  & fon  fils  aifhé  : ainfî 
ia  Majeftetefmoignc  que  depuis  que  Dieu 
i’a  ^ppellé  à j’adminiftration  del’Êftat,  il  a 
tôufiaLIts  gardé  ce  Gouuernemét,  duquel  il 
eftpit  pourvu  auparauant  Ion  aduenement 
à la  Couronne,  en  intention  de  le  baillera 
mon  fieu  r le;  Prince,  comme  premier  Prince 
de  fon  fang,.*  voulant  monftrer  que  cefeul 
degré  le  rend  capable  de  cefl:  honneur,  qu’il 
jya  youlu  communiquer  à autre  qua  luy. 
Aimoinus  fiiftorien  François  eferit , que 
quand  vn  Roy  de  France  embraflequelçun, 
c’bfl:  vn  prefage  de  fa  future  grandeur  : Que 
deiions-nous  donc  efperer  de  ce  Prince  que 

le  Roy  a fi  doucement  embrafTé,fi  bénigne- 
ment recueilly , qu’il  luv  a donné  tout  à la 
foisles  marques  de  grandeur  que  les  Empe- 
reurs Romains  attribuoient  àceluy  quileur 
eftoitle  plus  proche?  Car  pour  fon  premier 
degré  ils  le  decîaroient  Princedela  ieunet 
fc , &?  apres,  luy  donnoient  le  tikre  qui  Rap- 
pelle N olnhjjlmat us , qui  conueiloit  à luy 
iéu! , comme  efiant  eleué  de  plufieurs  de- 
grez  de  noblefie  par  ddTus  les  autres  Prin- 
ces.Le  Roy  Raid  icy  lvn  &:  l’autre, car  il  hon- 
nore  monfieur  le  Prince  du  tilcre  de  premier 
Prince  du  fang, qui  eft  proprement  celle  fu- 
preme  noblefl'e  : &:  au  lieu  de  celuy  de  Prin- 
ce delaieuneflequi  eftoic imaginaire, il  le 
charge  d’vn  Gouuernement  qui  eft  encore 
tout  reluifant  de  la  gloire  de  fes  vertus. 

A Si  nous  confiderons  toutes  les  circonftan- 
ces  de  celle  gratification,  nous  y trouue- 
rons  vn  rapport  excellent.  Le  Duché  de 
Guyenne, félon- qu’il  cil  auiourdhuy  cbm- 
pofé,fut  érigé  par  faind  Loys,tigede  la  mai- 
îonde  Bourbon.  Il  comprend  vne  grande 
partie  de  Y Aquitaine,^  de  ce  que  Ion  appel- 
loit  Traêius  Sérem  orient  - Reftendant  des  Py- 
rénées iufques  à l’emboucheure de  Loire. 
Celle  cofteXaintôgeoife  a efté  la  première 

prouince  de  toutes  les  Gaules  qui  feft  mife 
en  l’obeiflance  des  François,  fi  nous  en 
croyons Zozime graue  biftorien,qui  peut 
eftrefouftenude  l’authoritéde  la  notice  de 
l’Empire  d’Occidcnc,  où  il  fe  lit  que  lors 
que  les  Gaules  eftoient  encores  Romai- 
nes, il  y auoitvne  garnifon  de  François  en 
ces  marches,  lefquels vray-femblabiement 
prindrent  l’occafion  de  fe  rendre  maiftres 
decefte  prouince  où  iis  auoient  comman- 
dement, lors  qu’ils  y trouuerent  les  peu- 
ples difpofez  par  la  faineantife  des  Ro- 
mains, les  incurfions  continuelles  des 
barbares.  Tellement  qu’il  eft  bien  feant 
que  ce  Duché  premièrement  érigé  par 
faind  Loys , &c  qui  le  premier  a efté  Fran- 
çois, Toit  gôuuerné  par  le  premier  Prince  du 
fang,  comme  par  vn  priuilege  particulier* 
L’honneur  de  cefte  charge  eft  donc  bien 
grand , foit  que  Ion  confidere  la  qualité  de 
celuy  qui  le  donne , Toit  l’excellence  du  pre- 
fent , mais  il  porte  auffi  quant  &;  fo y beau- 
coup de  folicitude.  Les  grands  offices  ne 
font  rien  que  ceps  ôc  liens  dorez  : plus  vn 
Prince  a de  pouuoir , moins  il  eft  à foy-mefi 
me.  Iifautquemonfieurle  Prince  captiue 
la  liberté  de fiueunéfle  fous  le  joug  de  fon 

deuoir,àfin  de  facquiter  dignement  delà 
charge  que  le  Roy  luy  donne.  Il  faut  qu’il  le 
confacre  entièrement  àfonfèruice,&:  qu’il 
ne  cherche  point  d’autre  plaifir  que  de  mé- 
riter Tes  bonnes  grâces , en  refpondant  à l’at- 
tente qu’il  a de  luy.  Philoftrate  en  la  vie  d’A- 
pollonius eferit,  que  les  Bracmanes  auoient 
accouftumc  de  négliger  le  plus  proche  du 
fang de  leur  Roy,  afin  ( ce  difoient-ils)  qu’il 
apprift  à eftrc  louple  &;  modefte,  qui  eft  vne 
chofe  bien  difficile  àenfeigner  aux  grands. 
Sa  Majefté  a bien  fceu  choifir  vn  moyen 
plus  propre  pour  humilier  &:  faffiijettir  le 
premier  Prince  de  Ion  fang , c eft  de  l’agran- 
dir &:  l’eleuer  en  dignité  : Car  il  l’oblige  en 
ce  faifànt  de  n’auoir  autre  vouloir  que  le 
fien,&  de  n’eftre  que  ce  qu’il  luy  plaift , puis 
que  c’eft  eftre  fi  grand.Ceux  qui  font  auprès 
de  luy  le  nourriront  en  cefte  deuotion , &: 
luy  apprendront  à imiter  ce  fage  Empèreur 
M.  Aurele  qui  eferit  de  luy,  que  l’vn  des 
grands  biens  que  Dieu  luy  euft  faid  en  fa 
vie,  eftderauoirrenduobeifTantàfcrn  pre- 
decefleur  : à fin  que  par  cefte  inftrudion  eje 
ieune  Prince  f accouftumc  à dreffer  les  yeut 
defon  efpric  vers  l’aftre  l\enin,  de  l’influence 
duquel  il  reçoit  tant  deviens.  Et  lors  que 

lage  luy  aura  donné  plus  de  iugement  il  rc- 
cognoiftra(que  dy-ie?)il  le  recognoift  de  ce- 
lle heure, que  depuis  qu’il  eft  forcy du fein 
de  la  nature,  il  n’a  rien  eu  que  la  main  libera- 
le du  Roy  n’ait  verfé  fur  luy, Que  tout  celu- 
ftre  qui  enuironne  fa  telle  procédé  de  ce 
grand  loleil  d’honneur,  qui  luy  communi- 
que vn  rayon  de  fa  lumière.  Que  fi  l’œil 
de  fa  bien-vueillance  eclipfoit  fur  luy , il  le 
fèntiroit  réduit  en  vne  froide  obfcuricé,  où 
il  ne  pourroit  non  plus  fubfifter  qu’vn  ra- 
meau feparé  de  fa  tige , &;  priué  de  fon  ali- 
ment naturel.  C’eft  la  feule  leçon  que  Ma- 
dame fa  mere  luy  enfeigne:  Ce  font  les  pré- 
ceptes de  ce  fage  Phénix,  que  le  Roy  luy  a 
choifi , qui  ne  le  nourrit  pas  de  moelle  de 
lyons,  mais  du  lai&  de  Thémis  : ne  le  con- 
duit pas  aux  efcoles  d’Àthenes  où  on  appre- 
noitàdifputer,maisàcelles  dePerfe  où  la 
iuftice  &:  l’équité  fenfeigne  aux  enfans  r&  à 
celles  de  Sparte , où  on  apprend  feulement 
à bien  obéir  au  fouuerain  magiftrat:  Afin 
que  comme  il  plaift  au  Roy  luy  faire  fur- 
p$fler  tous  les  autres  en  grandeur  de  di- 
gnité , il  les  furpafle  aufli  en  obeiflance  &: 
fidelité.  * 

Sous  l’aflcurancc  qu’il  donne  à la  Cour 


de  viure&  mourir  en  ccfte  refolution , il  la 
fupplie  humblement  d’ordonner  qu’il  foie 
mis  fur  le  replyde  tes  Lettres,  quelles  ont 
efté  leües , publiées  •&  regiftrees. 

La  Cour  ordonne  que  fur  le  reply  des 
Lettres  fera  mis , Leües  publiées  & regi- 
ftrees , ouy  y & ce  confentant  le  Procureur 
general  du  Roy.  Faiél  en  Parlement  le 
dixfeptieme Mars  M.  D.  XCVII. 

Signé  Voisin. 


